Førsteamanuensis og arkeolog Heidrun Stebergløkken siterer Britta Lindgren som har pekt på at det ikke er samsvar mellom de motivene som finnes på veideristningene, og det man vet om kostholdet i steinalderen. Stebergløkken finner en tvetydighet i bergkunstmotivene som kan være en nøkkel til å forstå fortidens sosiale og rituelle bruk av bergkunstfeltene. Møtet mellom motsetningene sjø og land kan ha vært meningsbærende. Stebergløkken peker også på at mange av de strand-nære bergkunstfeltene kan være vanskelige å se fra sjøen, men har god utsikt til sjøen.